ועדת הכנסת, כנסת 20, פרוטוקול מספר 150, 2016-07-19 15:00

יואב קיש: שלום לכולם.

יואב קיש: אנחנו פותחים את הדיון.

יואב קיש: על סדר היום: הצעת חוק שידורי טלוויזיה מהכנסת (תיקון מס' 6), התשע"ו-2016 – בקשות לדיון מחדש ודיון רביזיה.

יואב קיש: אני מתחיל במכתב שהגיע מחבר הכנסת רועי פולקמן, שמושך את הרביזיה שלו להצעה.

יואב קיש: אני רוצה לציין ביחס לזה, שכפי שדיברנו וגם בדברי ההסבר, בהקשר לנושא שחבר הכנסת רועי פולקמן העלה, ובצדק, ודיברנו על זה בהקשר לסעיף 8, שמדבר על המחויבות של תאגיד לניהול תקין שלו כמתמודד, על מנת שמה שקיים היום, בעצם כתקנות או בעצם במכרז הקודם היה כהנחיות, אנחנו רוצים לוודא שבחקיקה הדבר הזה נכנס ולוודא שבאמת כל תאגיד שייבחר יהיה - - -

רועי פולקמן: לא.

רועי פולקמן: כל תאגיד שיוכל להתמודד, מתקיימים בו תנאים מסוימים - - -

יואב קיש: כל תאגיד שיוכל להתמודד, והתאגיד שייבחר יהיה כפוף למינהל תקין וכל מה שדרוש בנושא שמירה על שידורים תקינים ומאוזנים, ללא שום הטיה אינטרסנטית.

<קריאה: ממשל תאגידי.

<קריאה: ממשל תאגידי.

יואב קיש: ממשל תאגידי.

יואב קיש: אלו המילים.

יואב קיש: אז זה אחד.

יואב קיש: שניים, יש לנו בקשת רביזיה נוספת של חברת הכנסת שלי יחימוביץ'.

יואב קיש: שדחינו את הדיון כדי שהיא תוכל לבוא ולהציג בעצמה, ולא תעביר את זה לאיילת.

שלי יחימוביץ': אני מודה לך.

יואב קיש: בבקשה.

יואב קיש: אני רוצה להגיד בפתח הדיון משהו שהוא גלוי כמובן ולא מוסתר: שגם בתוך הקואליציה יש חילוקי דעות, כאלה או אחרים, לגבי העניין הזה.

יואב קיש: אני לא בטוח שנעשה היום הצבעה על הרביזיה.

יואב קיש: אני רוצה לשמוע את החברים.

אוסאמה סעדי: אז תגיד לנו.

אוסאמה סעדי: אנחנו רוצים - - -.

אוסאמה סעדי: יש לנו דברים אחרים.

אוסאמה סעדי: אם יש הצבעה - - -

יואב קיש: אני עוד לא יודע.

יואב קיש: אנחנו נראה.

יואב קיש: אני רוצה לשמוע את ההתנגדויות, הסיבות ויכול להיות זה.

יואב קיש: אחרי שנשמע אותם, נחליט אם מצביעים או לא.

יואב קיש: אז בבקשה, חברת הכנסת שלי יחימוביץ.

יואב קיש: ניתן לך להציג את הרביזיה.

שלי יחימוביץ': תודה, אדוני, יושב ראש הוועדה.

שלי יחימוביץ': זאת רביזיה שהגשתי על כלל החוק.

שלי יחימוביץ': אחרי שחבר הכנסת רועי פולקמן הגיש גם אני הגשתי.

שלי יחימוביץ': חבר הכנסת רועי פולקמן משך את ההצעה שלו, כמו שאמרת.

דוד ביטן: ערוץ 2 - - - אתכם?

שלי יחימוביץ': הצעת החוק הזאת, ואני מתייחסת לכללותה, לא הייתה אמורה בכלל לבוא לעולם.

שלי יחימוביץ': היה צריך פשוט לצאת למכרז כשפג תוקף המכרז, על פי כל הנהלים התקינים.

שלי יחימוביץ': יש מספיק מוסרות ומגבלות במועצה כדי לקיים מכרז נאות.

שלי יחימוביץ': הוקמה ועדה על ידי יושב ראש הכנסת, חבר הכנסת יולי אדלשטיין, שהתנהגה במשוא פנים ומתוך מגמתיות מאוד-מאוד גסה וקשה, וניסתה לחרוץ את דינו של ערוץ הכנסת וגם להוציא את דיבתו רעה.

שלי יחימוביץ': אני פשוט הייתי שם והייתי ערה לשאלות ששאלו אותי.

שלי יחימוביץ': לא עלה בידם לעשות את זה.

שלי יחימוביץ': פשוט כיוון שמדובר בערוץ מקצועי, ענייני, מצוין, שלא נמצא מי שיאמר עליו מילה רעה – לא מימין, לא משמאל ולא מהמרכז.

שלי יחימוביץ': פשוט ערוץ מקצועי שעושה את עבודתו.

שלי יחימוביץ': גם במהלך עבודת הוועדה, גם עצם הגשת החוק ובוודאי בדיונים כאן, ומי כמוכם יודע איזה כוחות מופעלים כדי שהחוק הזה יעבור, התברר שהתמונה מאוד פשוטה: ראש הממשלה מעוניין בעוד ערוץ תקשורת בשליטתו המלאה, שישדר כאן.

יואב קיש: ממש לא, אבל לא משנה.

יואב קיש: תמשיכי.

שלי יחימוביץ': בסדר.

שלי יחימוביץ': אני אומרת את עמדתי.

שלי יחימוביץ': לא מתיימרת להביע את עמדתך.

שלי יחימוביץ': מעוניין בעוד ערוץ בשליטתו.

שלי יחימוביץ': ועל כן, מלכתחילה, נולד החוק, שלא היה צריך להיוולד בכלל.

שלי יחימוביץ': בכלל לא היינו צריכים להתכנס כאן ולדון על החוק.

שלי יחימוביץ': בחוק יש micromanagement וכניסה לפרטים שיש בהם פגיעה קשה, גם בקנה מידה בינלאומי, בחופש הביטוי.

שלי יחימוביץ': יש בו כל מיני הוראות בימוי לערוץ שיוקם.

שלי יחימוביץ': יש בו הכנסת אנשים פוליטיים, פרסונליים, פר-אקסלנס, לתוך המועצה.

שלי יחימוביץ': וגם הוא מותיר פתח להתמודדות לגופים שאין להם רישיון לשדר חדשות.

שלי יחימוביץ': יש כאן סכנה לכניסה של אנשים עם אינטרסים כלכליים נרחבים, שיפתחו כאן פשוט משרד לובינג בתוך הכנסת ויפעלו ממנו, תוך שליטה מוחלטת בשידורי הכנסת.

שלי יחימוביץ': וגם יש כוונה מאוד מפורשת.

שלי יחימוביץ': אני כבר חושבת שאין צורך ברמיזות אחרי האירועים הקשים של אתמול, עם ההחלטה הנמהרת על דחיית פעולתו של תאגיד השידורים.

שלי יחימוביץ': וכך, בעצם, הרס מוחלט של שני גופים: גם של רשות השידור וגם של תאגיד השידורים.

שלי יחימוביץ': אנחנו עדים להתנהגות מאוד כוחנית, שבה יש ראש ממשלה שמייצר לעצמו ערוץ תקשורת.

שלי יחימוביץ': אנחנו מאוד לא רוצים שערוץ הכנסת יהיה כזה.

שלי יחימוביץ': אני לא חושבת שלמי מסיעות הבית שיושבות כאן יש איזושהי ביקורת כלפי ערוץ הכנסת בהתנהלותו.

שלי יחימוביץ': לכן, הגשתי רביזיה.

שלי יחימוביץ': אני מבקשת מהחברים, בלא הבדל השתייכות מפלגתית, כי זה באמת על מפלגתי; אני מבקשת להצביע בעד הרביזיה ולדחות את החוק הזה, כולו, מראשיתו ועד סופו.

שלי יחימוביץ': תודה רבה.

דוד ביטן: כבוד היושב ראש.

יואב קיש: כן.

יואב קיש: אני רוצה להתייחס, ואחרי זה.

דוד ביטן: לא, לא התוכן.

דוד ביטן: רק דבר אחד אני רוצה להגיד.

יואב קיש: כן, בבקשה, יושב ראש הקואליציה, חבר הכנסת דוד ביטן.

דוד ביטן: כשאנחנו קיבלנו החלטות, אמרו לנו: יש ועדה ציבורית.

דוד ביטן: ואיך אתה הולך נגד ועדה ציבורית?

דוד ביטן: פה יש ועדה ציבורית.

דוד ביטן: פתאום הוועדה הציבורית היא מטעם.

דוד ביטן: אז כשיש ועדות ציבוריות, צריך להתייחס אליהן ברצינות - - -.

דוד ביטן: תקפתם אותי אז על השכר וכולי.

דוד ביטן: שיש ועדה ציבורית – איך אתה הולך נגדם?

דוד ביטן: אז זה עובד לשני הצדדים – הוועדה.

דוד ביטן: בלי להיכנס לתוכן של הדברים.

דוד ביטן: אני לא נכנס - - -.

דוד ביטן: אני מתייחס לוועדה הציבורית - - -.

דוד ביטן: הייתה ועדה ציבורית בראשות שופטת, והיא טיפלה בעניין.

דוד ביטן: מה שאני מבקש מכבוד היושב ראש, זה שבשלב זה לא להצביע על הרביזיה, עד שאנחנו נשקול את הדברים.

דוד ביטן: אמרה חברתנו.

דוד ביטן: אנחנו נשקול את הדברים לעומק ואז נחליט אם להצביע או לא להצביע בשביל הרביזיה.

עבדאללה אבו מערוף: רק הערה, ברשותך, כבוד היושב ראש.

עבדאללה אבו מערוף: הטענה של חבר הכנסת דוד ביטן – ועדה ציבורית.

עבדאללה אבו מערוף: אני הייתי בדיון הראשון של הוועדה הציבורית.

עבדאללה אבו מערוף: הוועדה הציבורית לא נתנה לנו הוכחה שאכן ככה צריך.

עבדאללה אבו מערוף: והיא ישבה שם והתווכחנו איתה ולא נתנה מענה, שיגיד לנו לפחות משהו להגיד - - -

יהודה גליק: יש הבדל - - -

יואב קיש: חבר הכנסת יהודה גליק, סליחה.

יואב קיש: אני רוצה להגיד כמה דברים לגבי התהליך ומה שהיה פה.

יהודה גליק: אבל יש הבדל בין לבוא בטענות לבין להגיד שפעלה במשוא פנים.

יהודה גליק: זו האשמה חמורה מאוד - - -

יואב קיש: אז אני רוצה להתייחס לזה.

יואב קיש: הנקודה היא מאוד פשוטה.

יואב קיש: אני רוצה רגע להבהיר לכם את התהליך שהיה פה, ואני מבקש.

יואב קיש: אני אומר לכם את זה בצורה הכי גלויה.

יואב קיש: שתבינו בדיוק מה שהיה פה.

יואב קיש: הזיכיון של ערוץ הכנסת עמד להסתיים.

יואב קיש: ביקש יושב ראש הכנסת, אחרי שעברו מעל לעשר שנים, להקים ועדה ציבורית, שתנתח את המצב, תגיש לו מסקנות.

יואב קיש: הוא יבחן את המסקנות, ובהתאם לזה יראה אם נכון לשנות את החקיקה, בהתאם למסקנות.

יואב קיש: אני מתנגד לכל ניסיון השמצה כנגד הוועדה הזו או כנגד מי מהאנשים שדיברתי עליהם, כולל השמצות פרועות וזולות כנגד ראש הממשלה.

יואב קיש: לא היה שום דבר כזה.

שלי יחימוביץ': - - -

יואב קיש: אני אומר לך: אני הבלגתי על הדברים, אבל זה דברים באמת חסרי כל שחר.

יואב קיש: ואת זה אני רוצה לשים בצורה הכי ברורה על השולחן.

שלי יחימוביץ': - - - אומרת דברים - - -.

שלי יחימוביץ': למה - - -?

יואב קיש: הוועדה הגישה את המסקנות שלה.

יואב קיש: ישב יושב ראש הכנסת.

יואב קיש: בחן את המסקנות.

יואב קיש: אימץ את רוב המסקנות.

יואב קיש: לא את הכול.

יואב קיש: את הרוב, אני חושב.

יואב קיש: הגיש דו"ח מסודר.

יואב קיש: הדו"ח הזה הוצג גם פה, בוועדה.

יואב קיש: היו דעות שונות.

יואב קיש: אני מבין.

יואב קיש: תשמעו, יש דעות שונות לגבי ערוץ הכנסת.

יואב קיש: יש דעות שאומרות: אני רוצה ערוץ שרק יראה את המליאה והוועדות וזהו.

יואב קיש: זה סוג אחד של אנשים שמאמינים בזה.

יואב קיש: ויש סוג אחד שאומר: אני רוצה ערוץ שיותר דומה לערוץ, כמו שיש לנו היום.

יואב קיש: שבו חברי הכנסת באים ומדברים, ואנחנו רואים תכניות ערכיות וחשובות לפוליטיקה הישראלית.

יואב קיש: ואנחנו בחרנו ערוץ בכיוון הזה.

יואב קיש: בגדול, אני יכול להגיד לכם: הערוץ עשה עבודה טובה מאוד.

יואב קיש: יושב פה מנכ"ל הערוץ.

יואב קיש: אני אמרתי את זה גם בדיונים ואני אומר את זה גם עכשיו: אין הערות לערוץ.

יואב קיש: בטח לא ברמה דרמטית שמחריגה אותו.

יואב קיש: והוא גם, מן הסתם, יתמודד בסיבוב הבא, ואנחנו נשמח לראות אותו בין אחד המתמודדים.

יואב קיש: איפה התחילו הבעיות?

יואב קיש: איפה התחילו הבעיות?

יואב קיש: אז קודם כל, אני ישבתי על הדבר הזה עם ידידי, חבר הכנסת מיקי רוזנטל, שיושב מולי, על מספר סעיפים שהיו בעייתיים, שפגעו בחלק מהאנשים.

יואב קיש: שאני חושב שגם את, חברת הכנסת שלי יחימוביץ', הבעת להם התנגדות.

יואב קיש: בין אם זה היה ביזוי הכנסת, בין אם זה היה המינויים של האנשים שהוספו למועצת הכבלים והלוויין.

יואב קיש: הגענו, לאחר עבודה, באמת לנוסח מאוד מאוזן, שמשקף את כל הדעות.

יואב קיש: שומר על מתכונת הערוץ – בגדול, דומה למה שהערוץ היום עושה.

יואב קיש: עם באמת התייחסות לכך שנכנס גם אינטרנט, ואנחנו רוצים שידורים באינטרנט.

יואב קיש: לצערי, ופה אני אומר את זה לכל חברי הוועדה: לא כולם טרחו להגיע לדיונים האלה.

יואב קיש: וכואב לי, חברי הכנסת יגאל גואטה ושולי מועלם-רפאלי, שלא הייתם פה.

יואב קיש: ועכשיו, בגלל שלא הייתם פה אתם פתאום באים - - -

<קריאות: - - -

שלי יחימוביץ': - - -

יואב קיש: סליחה.

שלי יחימוביץ': מה סליחה?

שלי יחימוביץ': - - - מה, אתה מגיע לכל הדיונים ומצביע עליהם - - -?

יגאל גואטה: יש לי תשובה יותר טובה.

יגאל גואטה: אני מאוד לא רוצה לומר אותה.

יואב קיש: אז הנה, תהיה לו.

יואב קיש: תהיה לו.

יואב קיש: את כל התשובה שהוא רוצה, אתה תיתן לו - - -

יגאל גואטה: לא.

יגאל גואטה: אני לא רוצה לומר שכשהייתי בדיונים על תאגיד השידור הציבורי, מה נהיה מזה.

יגאל גואטה: וזה נראה לי מהדורה שנייה פה.

יגאל גואטה: הולך להיות - - - של ארדואן פה.

יגאל גואטה: רק תן לי לדבר.

יואב קיש: חבר הכנסת יגאל גואטה, אתה תקבל את זכות הדיבור.

דוד ביטן: כל מה שאתם עושים זה שיא השיאים.

דוד ביטן: מאה אחוז - - -

יואב קיש: חבר הכנסת דוד ביטן, גם אתה תקבל.

יגאל גואטה: מה עושים?

יגאל גואטה: מה עושים, חבר הכנסת דוד ביטן?

יגאל גואטה: מה עושים?

יגאל גואטה: מה עושים, חבר הכנסת דוד ביטן?

יגאל גואטה: תן לי דוגמה.

דוד ביטן: - - -

יגאל גואטה: תן לי דוגמה, בבקשה.

יואב קיש: חבר הכנסת דוד ביטן.

יואב קיש: חבר הכנסת יגאל גואטה, אני לא - - -.

יואב קיש: חבר הכנסת יגאל גואטה, אני קורא לך פעם ראשונה.

יגאל גואטה: תן לי דוגמה אחת.

דוד ביטן: - - -

יואב קיש: חבר הכנסת דוד ביטן, פעם ראשונה.

יואב קיש: אני אוציא את שניכם.

דוד ביטן: - - - בשביל שניכם - - -

יואב קיש: חבר הכנסת דוד ביטן, אני אוציא את שניכם.

דוד ביטן: הכול מאה אחוז.

דוד ביטן: נכון?

דוד ביטן: מספיק.

דוד ביטן: באמת, אל תגזימו.

יואב קיש: חבר הכנסת דוד ביטן, אני אוציא את שניכם אם אתם לא מסוגלים להקשיב.

יואב קיש: אני אומר לכם בצורה הכי פשוטה, ואני אומר את זה לחברי הקואליציה בוועדה: לא יכול להיות.

יואב קיש: עכשיו, תבינו למה עוד נכנס ולמה יש פתאום התנגדות מהקואליציה.

יואב קיש: למה?

יואב קיש: כי השרים מרגישים לא נוח שזה לא הגיע לוועדת השרים לחקיקה.

יואב קיש: ואני אמרתי את זה היום גם לשרה איילת שקד: סליחה, החוק הזה - - -

דוד ביטן: זאת לא הסיבה האמיתית - - -

יואב קיש: השרים מרגישים לא נוח שהחוק לא הגיע - - -

יגאל גואטה: זו לא הסיבה של כולם.

דוד ביטן: זו סיבה אחרת - - -

יואב קיש: השרים הרגישו לא נוח.

יואב קיש: אמרו: איך חוק כזה לא מגיע לוועדת השרים לחקיקה.

יואב קיש: ואני אומר פה בצורה הכי ברורה לפרוטוקול: החוק הזה הוא חוק בסמכותה המלאה - - -

דוד ביטן: מה - - -?

דוד ביטן: מנכ"לית המדינה בוועדת השרים לחקיקה?

דוד ביטן: היא לא מנכ"לית המדינה.

דוד ביטן: ומה - - -.

דוד ביטן: הבנת?

דוד ביטן: זה המצב.

שולי מועלם-רפאלי: - - -

דוד ביטן: היא לא מנכ"לית המדינה.

דוד ביטן: פתאום זה מעניין אותה.

דוד ביטן: שלא תמציא סיפורים - - -

שולי מועלם-רפאלי: - - -

יואב קיש: חבר הכנסת דוד ביטן, פעם שנייה.

אוסאמה סעדי: למה בחוק ההדחה לא עשיתם - - -?

אוסאמה סעדי: גם זה לא עבר את ועדת השרים לחקיקה.

יואב קיש: נכון.

יואב קיש: נכון.

יואב קיש: אני אסביר לכם.

יואב קיש: זה לא הדוגמה הראשונה וזה לא תקדים, וחוק ההדחה לא הגיע לוועדת השרים לחקיקה.

אוסאמה סעדי: זו הצביעות.

אוסאמה סעדי: זה - - -

יואב קיש: ואני אומר לכם שגם החוק הזה – אין שום סיבה להגיע לוועדת השרים לחקיקה.

יואב קיש: וזה שהשרים נותנים פה הנחיות לחברי הכנסת לא להצביע בקואליציה נגד – בעיניי זה פוגע במעמד הוועדה, פוגע במעמד הכנסת.

שלי יחימוביץ': מתי - - - הקואליציה?

שלי יחימוביץ': - - -

יואב קיש: חוק שהוא בסמכות מלאה של ועדת הכנסת, בתהליך שקוף, שכלל את כל שעות העבודה האלה.

יואב קיש: ועכשיו, בגלל נושאים פוליטיים, אנחנו מגיעים למצב שהחוק הזה.

יואב קיש: הרי מה לחץ הזמנים?

יואב קיש: אנחנו רוצים להשלים את החוק הזה עד סוף הכנס הנוכחי, כדי שנוכל לצאת למכרז בזמן ונוכל להביא את זה - - -

שולי מועלם-רפאלי: מה הבעיה?

שולי מועלם-רפאלי: תביאו את זה ביום ראשון לראשי המפלגות ותציגו את - - -

דוד ביטן: - - - מה זה שייך?

יואב קיש: חברת הכנסת שולי מועלם-רפאלי, אני מסביר לך את הבעיה.

יואב קיש: אני מסביר לך את הבעיה.

שולי מועלם-רפאלי: ביום שני נחזור לפה והכול - - -

דוד ביטן: - - - ראשי המפלגות?

דוד ביטן: - - -

יואב קיש: כי אנחנו צריכים גם להעביר גם קריאה שלישית, ולא ניתן - - -

דוד ביטן: - - -

שולי מועלם-רפאלי: חוק העמותות זו הצעת חוק ממשלתית - - -

דוד ביטן: - - -

יואב קיש: חברת הכנסת שולי מועלם-רפאלי.

יואב קיש: חברת הכנסת שולי מועלם-רפאלי, פעם ראשונה.

יואב קיש: יש פה סדרנים?

יואב קיש: חבר הכנסת דוד ביטן, אתה פעם שנייה.

איילת נחמיאס ורבין: למה הלחץ הזה?

<קריאות: - - -

יואב קיש: אני רוצה להסביר ואני רוצה להגיד לכם בצורה הכי ברורה: החוק הזה בסמכות מלאה של ועדת הכנסת.

יואב קיש: כל מה שנעשה פה בדיונים היה בשקיפות מלאה.

יואב קיש: אין שום דבר שלא נאמר, לא עלה בדו"חות הקודמים.

יואב קיש: זה שלצערי יש הרגשה כביכול, ובעיניי היא מוטעית, ואמרתי את זה גם לשרה איילת שקד – שכאילו מישהו ניסה להסתיר מהם משהו.

יואב קיש: ממש לא.

יואב קיש: ישבה פה גם נציגת שרת המשפטים בדיונים, לדעתי.

שלי יחימוביץ': כן, והתנגדה לסעיף אחרי סעיף - - -

יואב קיש: היא יכולה להתנגד לחלק מהסעיפים.

יואב קיש: אין שום בעיה.

שלי יחימוביץ': פשוט לא הקשבת לה.

דוד ביטן: חברת הכנסת שלי יחימוביץ', את מקבלת כל מה ששרת המשפטים - - -?

שלי יחימוביץ': לפעמים כן.

דוד ביטן: - - -

יואב קיש: ולכן, אני רוצה לסכם ולהגיד לכם מה האופציות שעומדות עכשיו בפני הוועדה.

יואב קיש: אני אומר לכם: אני לא סוגר את הרביזיה.

יואב קיש: אני לא אסגור את הרביזיה עכשיו.

יואב קיש: אנחנו לא נביא אותו לקריאה ראשונה היום.

יואב קיש: המשמעות היא כזו: מכיוון שאם לא נספיק להעביר אותו בכנס הזה בקריאה שלישית, אנחנו נחליט אם אנחנו פונים לערוץ להארכת הזמן.

יואב קיש: יכול להיות שלא נפנה, ויכול להיות שבמאי 2017 לא יהיה ערוץ הכנסת אם לא נשלים את החקיקה.

יואב קיש: זו גם אופציה.

יואב קיש: ואם מישהו רוצה פה לסגור את הערוץ, ויכול להיות שיש כאלה אינטרסנטים שרוצים, אז זו הדרך שלכם – למנוע ממני את החקיקה עד סוף החודש.

איילת נחמיאס ורבין: - - - למנוע ממך?

שלי יחימוביץ': - - -

יואב קיש: זו תהיה הדרך.

יואב קיש: ואז האינטרסים יהיו ברורים.

איילת נחמיאס ורבין: אנחנו מונעים - - -? - - - שלך?

שלי יחימוביץ': אתה מאיים?

יואב קיש: אני רוצה ערוץ פתוח ועובד.

שלי יחימוביץ': אתה מאיים?

איילת נחמיאס ורבין: - - - שלך?

יואב קיש: אני אומר תוצאות.

יואב קיש: מה שיכול להיות.

איילת נחמיאס ורבין: - - -

שלי יחימוביץ': אתה מאיים.

יואב קיש: חברת הכנסת שלי יחימוביץ', אני אומר בצורה הכי ברורה: - -

שלי יחימוביץ': אתה מאיים.

שלי יחימוביץ': אתה מאיים.

שולי מועלם-רפאלי: - - - תקשורת ראויה - - -

שלי יחימוביץ': אתה מאיים.

שלי יחימוביץ': זה לא תקין, האיום - - -

דוד ביטן: - - -

שלי יחימוביץ': - - -

דוד ביטן: - - -

יואב קיש: - - אם החוק של הוועדה לא יסיים חקיקה בקריאה שלישית - -

שלי יחימוביץ': האיום הזה לא תקין ולא מקובל.

יואב קיש: - - אם החוק לא יעבור בקריאה שלישית, הערוץ הזה, במאי 2017, מפסיק את הזיכיון שלו.

יואב קיש: הוא כבר קיבל הארכה חצי שנה.

דוד ביטן: - - - מקבל מיליארדים.

דוד ביטן: זה היה בלחץ פוליטי.

יואב קיש: טוב.

יואב קיש: אני סוגר את הישיבה.